kardosdrur/scandi-wiki huggingface dataset:
Oxford Vaccine Group

Oxford Vaccine Group er en forskningsenhed inden for Department of Paediatrics (pædiatri) ved Oxford University i England. Den fungerer i samarbejde med blandt andet Jenner Institute ved Oxford University og er placeret på Center for Clinical Vaccinology and Tropical Medicine (CCVTM) på Churchill Hospital i Headington, en forstad til Oxford.

Oxford Vaccine Group forsker i vacciner og gennemfører kliniske forsøg med vacciner til børn og voksne. Forskningsenheden blev grundlagt i 1994 baseret på Richard Moxons forskning i virkningerne på folkesundheden af Haemophilus influenzae type b (Hib) i Storbritannien og undersøgelser af virkningen af Hib-vaccinen hos britiske børn.

Oxford Vaccine Group har specialiseret sig i forskning i vacciner mod sygdom forårsaget af Neisseria meningitidis og var involveret i arbejdet med den nye MenB-vaccine mod meningitis, som blev godkendt i Europa i 2013.

Coronavaccine 

Oxford Vaccine Group er involveret i fase 3-undersøgelser, der skal udføres i anden del af 2020 af COVID-19-vaccinekandidaten AZD1222, som er adenovirusbaseret og udviklet af Jenner Institute.
Oxford University indgik april 2020 en aftale med AstraZeneca om udvikling og produktion.

8. september blev alle tests af AstraZeneca-vaccinen sat på pause efter sygdom hos en af deltagerne i fase 3-undersøgelsen i Storbritannien. Næste dag blev det meddelt, at test muligvis ville genoptages den følgende uge.

Se også 

 mRNA-vaccine

Referencer

Eksterne henvisninger 
 Oxford Vaccine Groups hjemmeside
 Eksempler på gram-negative bakterier, bl.a. Haemophilus influenzae og Neisseria meningitidis, som Oxford Vaccine Group forsker i
 "Covid-19: Oxford University vaccine is highly effective" fra BBC af James Gallagher, 23. november 2020

Forskningsinstitutioner
Vaccination
University of Oxford
Etableret i 1994
B.T. Guld

B.T. Guld er en sportspris, der bliver uddelt hvert år af B.T. efter at være blevet udpeget af sportsudøverne selv. Derfor bliver den også kaldt "sportens egen pris". Vinderen kåres ved DR's sportsgalla. Prisen er blevet tildelt siden 1930.

Prisen tildeles ved, at B.T.s sportsredaktion indstiller de 10 sportsudøvere - enten individer eller i form af hold - der i kalenderåret har markeret sig bedst. Herefter udpeger en årligt sammensat jury af 40 aktive atleter deres valg til årets B.T. Guld. Atleterne kan tildele 3, 2 og 1 point til de indstillede, og vinderen er den udøver, der har fået flest point.

Modtagere 

Sportspriser
BT
Danhostel Copenhagen City

Danhostel Copenhagen City er Københavns største hostel og et af de største i Europa. Det ligger i et 18 etages højhus ved H.C. Andersens Boulevard, lige ved Langebro.

Bygningen blev oprindeligt opført som Hotel Europa i 1955. Det var det første højhus i København, og det var desuden den højeste danske bygning (udover tårne) indtil 1958, hvor den blev overgået af Falkoner Centret. Det var oprindeligt meningen, at den skulle have haft en makker på den anden side af Langebro, men den blev aldrig opført. Mens bygningen var hotel, medvirkede den i spillefilmen Olsen-banden på spanden fra 1969, hvor skurkene boede her. Senere fungerede det som kontorbygning for fagforbundet HK.

Efter en renovering genåbnede bygningen som hostel i maj 2005. Interiøret blev designet af det danske firma Gubi med brug af traditionelle danske farver til indretning. Der er 1.020 senge fordelt på 192 sovesale og mindre værelser. I kælderen er der køkkenfaciliteter, og i stueetagen er der en internetcafé.

Se også 
 Danhostel

Noter 

Hoteller i København
Skyskrabere i Danmark
Etableret i 1955
Vandrerhjem
Bygninger, konstruktioner og anlæg i Københavns Kommune
André Maginot

André Maginot (17. februar 1877, Paris - 7. januar 1932, Paris) var en fransk forsvarsminister, som i 1930'erne i Alsace, fik idéen om Maginot-linjen indført.

Politikere fra Frankrig
Personer fra Paris
Ulf Rasmussen

Ulf Rasmussen er navnet på flere personer:

 Ulf Rasmussen (film) - film om billedhuggeren Ulf Rasmussen
 Ulf Rasmussen (billedhugger) - dansk billedhugger (1913-1997)
Viktorija Čmilytė-Nielsen

Viktorija Čmilytė-Nielsen (født Čmilytė 6. august 1983) er en litauisk politiker og skakspiller. Hun har været Seimas' formand siden den 13. november 2020. Hun er stormester i skak og vandt EM for kvinder i 2011; hun har vundet det litauiske mesterskab to gange.

Čmilytė-Nielsen gik ind i politik i 2015 som medlem af Liberal Bevægelse. Da Remigijus Šimašius blev valgt som borgmester i Vilnius, overtog Čmilytė-Nielsen hans plads i Seimas. Ved valget i 2016 stillede hun op på partiets nationale liste og blev valgt ind i parlamentet. Hun fik større og større indflydelse i partiet og blev formand for Liberal Bevægelses parlamentsgruppe i september 2019. Hun var dermed partiets ansigt udadtil ved parlamentsvalget i 2020, hvor Liberal Bevægelse opnåede 13 pladser (7,04 %), og partiet gik i koalition med to andre center-højre-partier om at danne regering. I det forløb blev Viktorija Čmilytė-Nielsen valgt til leder af parlamentet.

Privatliv 
I sin fritid dyrker Čmilytė-Nielsen sport som f.eks. volleyball. Hendes modersmål er litauisk, og hun taler også engelsk, russisk og spansk.

Čmilytė-Nielsen giftede sig med den lettisk-spanske skakspiller Alexei Shirov i 2001. Parret blev skilt i 2007. Hun giftede sig senere med den danske skakspiller Peter Heine Nielsen i 2013 og tog hans efternavn. Hun har fire børn.

Kilder

Eksterne henvisninger 

 Interview med Viktorija Čmilytė hos GrandMaster Square
 

Skakstormestre
Politikere fra Litauen
Skakspillere fra Litauen
Medlemmer af Seimas
Thorsø

Thorsø kan henvise til flere stednavne i Danmark:
 Thorsø (Voldby Sogn) – en bebyggelse og et ejerlav i Voldby Sogn, Norddjurs Kommune
 Thorsø (Thorsø Sogn) – en bebyggelse og et ejerlav i Thorsø Sogn, Favrskov Kommune
 Thorsø (Silkeborg Kommune) – et vandareal i Them Sogn og Virklund Sogn - Silkeborg Kommune
Ferrari 250

Ferrari 250  er en serie af sportsvogne og grand tourers som blev fremstillet af Ferrari fra 1952 til 1964. Det er firmaets mest succesfulde serie af tidlige biler, og 250-esrien inkluderer mange varianter der blev designet til almindelig kørebrug eller til motorsportsløb. Serien er karakteriseret ved deres brug af 3.0 L (2,953 cc) Colombo V12-motor designet af Gioacchino Colombo. De blev erstattet af 275- og 330-serierne.

Tidlige Ferrari 250 biler havde 16" Borrani hjul medenten Pirelli Stella Bianca Crossply-dæk eller 185R16 Cinturato radial-dæk. Senere udgaver til almindelig vejbrug havde 15" Borrani-hjul og 185R15 Pirelli Cinturato.

Modeller

Racerbiler 
 250 S
 250 MM
 250 Monza
 250 Testa Rossa
 250 GTO
 250 P
 250 LM

GT-biler 
250 Europa
250 Europa GT
250 GT Coupé Boano and Ellena
250 GT Pinin Farina Coupé Speciale
250 GT Berlinetta "Tour de France"
250 GT Cabriolet Pinin Farina Series I
250 GT California Spyder LWB
250 GT Coupé Pinin Farina
250 GT Berlinetta "Interim"
250 GT Cabriolet Pinin Farina Series II
250 GT Berlinetta SWB
250 GT California Spyder SWB
250 GT/E
250 GT Berlinetta Lusso

Referencer

Eksterne henvisninger 

250
Biler fra 1950'erne
Biler fra 1960'erne
Biler introduceret i 1952
Racerbiler
Marco effekten (film)

Marco effekten er en dansk film som havde premiere 17. maj 2021. Den er instrueret af Martin Zandvliet og baseret på romanen af samme navn af Jussi Adler-Olsen.

Medvirkende 
Ulrich Thomsen som Carl Mørck
Zaki Youssef som Assad
Sofie Torp som Rose

Referencer

Eksterne henvisninger 
 

Danske film fra 2021
Thrillerfilm fra Danmark
Dansksprogede_film
Film baseret på værker af danske forfattere
Robert Atkins

Robert Atkins er navnet på flere personer:
 Robert Atkins (politiker) (født 1946) – britisk politiker
 Robert Atkins (læge) (1930-2003) – amerikansk læge som er kendt for Atkins-kostplanen
William Sanderson

William Sanderson (født 10. januar 1944) er en amerikansk skuespiller.

Eksterne henvisninger

 
 

Personer fra Memphis
Skuespillere fra Tennessee
Mads Bro Hansen

Mads Bro Hansen er tidligere fodboldspiller og nuværende salgschef i Vejle Boldklub. Han stoppede fodboldkarrieren i 2005 i Aalborg Boldspilklub efter en skade. Efterfølgende kom han til Vejle Boldklub som sælger og senere salgs- og sportschef. I 2016 skiftede han til en stilling som salgschef i AGF, inden han kort tid efter vendte tilbage til Vejle Boldklub som salgschef.

Spillerkarriere 
Mads Bro Hansen blev født i Galten den 25. januar 1976. Han startede karrieren i Galten FS, og kom sidenhen til akademiet i Silkeborg IF. Han skiftede til Haderslev FK i 1997, inden han blev Superligaens på daværende tidspunkt dyreste spiller da han blev solgt til Aalborg BK i 2001. I juli 2004 fik han en akillessene skade, der var så alvorligt at den i 2005 førte til at Mads Bro Hansen stoppede karrieren. Han blev efterfølgende tilknyttet Vejle Boldklub i en administrativ stilling som sælger.

Referencer 

Fodboldspillere fra Danmark
Fodboldspillere fra AaB
Fodboldspillere fra Haderslev FK
Personer fra Galten
Statsanerkendt museum

Statsanerkendte museer i Danmark er museer med et særligt ansvarsområde indenfor kunst-, kultur- eller naturhistorie. Museerne er modsat de statslige enten kommunalt, selvejende eller foreningsejet, men modtager statsligt driftstilskud i henhold til museumsloven under tilsyn af Slots- og Kulturstyrelsen. Der var i 2020 97 statsanerkendte museer i Danmark, et antal der med årene er blevet mindre pga. fusioner mellem flere, mindre selvstændige museer. Mange statsanerkendte museer er i dag derfor organisationer bestående af flere besøgsadresser spredt ud over et større geografisk område, og gerne med en kombination af flere ansvarsområder indenfor kunst-, kultur- eller naturhistorie.

Det er Slots- og Kulturstyrelsen, som indstiller til kulturministeren, om et museum kan statsanerkendes, men har ud fra et praktisk-politisk synspunkt gennem de senere år været tilbageholdende med at foretage nye indstillinger. I vurderingen om en indstilling indgår bl.a. om hvorvidt ansvarsområdet er væsentligt og ikke i forvejen dækket af andre statsanerkendte eller statslige institutioner, samt om hvorvidt museet i stedet med fordel kunne fusionere med et allerede statsanerkendt museum. Museet skal desuden - ud over muligheden for at følge forpligtigelserne i museumsloven - desuden på forhånd være garanteret et årligt driftstilskud eksempelvis fra en kommune. Museet skal dertil også have en rimelig museumsfaglig og bygningsmæssig standard.

Kilder
Hohemark U-Bahn-station

Hohemark U-Bahn-station er en U-Bahn-station i Oberursel, Frankfurt. 
Stationen åbnede i 1978, og linje U3 har endestation ved Hohemark.

Transport i Frankfurt am Main
Enkheim U bahn station

Enkheim U bahn station i Frankfurt

Station er betjener linje U4 og U7

Stationen åbnede i 1992

Jernbanestationer i Tyskland
Frankfurt am Main
Glendale (Californien)

Glendale er en kommune i Los Angeles County, Californien, USA. Befolkningen var i 2019 estimeret til 204.765 indbyggere, hvilket gør kommunen den 4. største i Los Angeles County og den 23. største i Californien. Den ligger 16 km nord Los Angeles' centrum.

Glendale ligger i den sydøstlige ende af San Fernando Valley, gennemskåret af Verdugo-bjergene og er en forstad i Los Angeles storbyområdet.

Glendale er et de områder i USA som har det største antal amerikanere af armensk oprindelse.

Referencer 

Byer i Californien
Fårikål

Fårikål er en madret af fåre- eller lammekød, hvidkål og hel sort peber, der koges i en gryde. Nogle gange bruges der hvedemel til at jævne retten. Den serveres med kogte kartofler.

I 2009 var forbruget af lam 5,7 kg pr. person i Norge, hvor en stor del gik til fårikål.

Lytterne af radioprogrammet Nitimen kårede fårikål som nationalret i 1970'erne.

For at promovere fårikål indstiftet Opplysningskontoret for kjøtt fårikålens dag i 1997. Kontorets reklame- og informationsvirksomhed omfatter også den fiktive foreningen "Fårikålens venner".

Referencer 

Mad fra Norge
Får
Telewizja Polska

Telewizja Polska S.A. (Dansk: Polsk TV) er en polsk statsejet medievirksomhed. Det er det største polske tv-netværk, selvom det i øjeblikket er det mindst pålidelige netværk i Polen på grund af dets stærke pro-regerings bias. Omkring en tredjedel af TVPs indtægter kommer fra en radiomodtagerlicens, mens resten er dækket af statsstøtte, reklamer og sponsorater.

Siden 2015 er TVP blevet omdannet til propagandakanal for det regerende parti i Polen Lov og Retfærdighed. Ifølge Timothy Garton Ash er "tv-selskabet faldet ned i den paranoide verden af den yderste højrefløj, hvor uplettede, heroiske, vedvarende, misforståede polakker sammensværges af mørke, internationale tysk-jødiske-LGBT-plutokratiske styrker, der hemmeligt mødes i schweiziske slotte."

TV-kanaler 
Gennerelle og regionale TV-kanaler
 TVP1
 TVP2
 TVP3
 TVP3 Białystok regional tv-kanal i Województwo podlaskie
 TVP3 Bydgoszcz regional tv-kanal i Województwo kujawsko-pomorskie
 TVP3 Gdańsk regional tv-kanal i Województwo pomorskie
 TVP3 Gorzów Wielkopolski regional tv-kanal i Województwo lubuskie
 TVP3 Katowice regional tv-kanal i Województwo śląskie
 TVP3 Kielce regional tv-kanal i Województwo świętokrzyskie
 TVP3 Kraków regional tv-kanal i Województwo małopolskie
 TVP3 Lublin regional tv-kanal i Województwo lubelskie
 TVP3 Łódź regional tv-kanal i Województwo łódzkie
 TVP3 Olsztyn regional tv-kanal i Województwo warmińsko-mazurskie
 TVP3 Opole regional tv-kanal i Województwo opolskie
 TVP3 Poznań regional tv-kanal i Województwo wielkopolskie
 TVP3 Rzeszów regional tv-kanal i Województwo podkarpackie
 TVP3 Szczecin regional tv-kanal i Województwo zachodniopomorskie
 TVP3 Warszawa regional tv-kanal i Województwo mazowieckie
 TVP3 Wrocław regional tv-kanal i Województwo dolnośląskie

HD Kanaler
 TVP1 HD: HD version af TVP1
 TVP2 HD: HD version af TVP2
 TVP Info HD: HD version af TVP Info
 TVP HD: de bedste produktioner af TVP i HD
 TVP Sport HD: HD version af TVP Sport
 TVP Kultura HD: HD version af TVP Kultura
 TVP Dokument HD
 TVP Kobieta HD
 TVP Nauka HD
 TVP Rozrywka HD
 TVP ABC HD
 Belsat TV HD
 Alfa TVP HD
 TVP World HD

Specialkanaler
 TVP Info: 24-timers nyhedskanal
 TVP Historia: historiekanal
 TVP Kultura: Kulturkanal
 TVP Rozrywka: underholdningskanal
 TVP Seriale: seriekanal
 TVP Sport: sportskanal
 TVP ABC: børnekanal
 TVP Parlament: parlamentarisk kanal
 TVP ABC 2: undervisningskanal
 TVP Dokument
 TVP Kobieta
 TVP Kultura 2
 TVP Historia 2
TVP Nauka
Alfa TVP
 Jasna Góra TV

Internationale kanaler
 TVP World: international kanal på engelsk
 TVP Polonia: videresender udvalgte TVP-programmer til den polske diaspora (den såkaldte Polonia) i USA, Canada, Latinamerika, Australien og New Zealand, Sydafrika, Europa og Kaukasus
 Belsat TV: nyhedskanal for befolkningen i Hviderusland. Sender på hviderussisk.
 TVP Wilno: kanal for den polske diaspora i Vilnius-regionen i Litauen

Logoer gennem tiden

Referencer 

Tv-netværk
Medier fra Polen
Public service-medier
Etableret i 1952
Medlemmer af European Broadcasting Union
Haugesund Seagulls

Haugesund Seagulls (grundlagt 9. januar 2009) er en  Norsk ishockeyklub fra Haugesund. Klubben kaldes officielt "Haugesund Ishockeyklubb" og har Haugesund Ishall som hjemmebane. Eliteholdet spiller ind Norges ishockey førstedivision for mænd .
Klubben arbejder med en vision om at bringe hockey til hele Norge og har også etableret følgende værdier klubben: Forpligtet - Generøs - Real

Haugesund Iahockeyklubb tilbyder følgende aktiviteter for at være i stand til at nå deres mål;
 Skøjteløb og ishockey skole (fra 4 år +/-)
 Aldersspecifikke hold for piger og drenge (U8-U14 +)
 A-forsinkelse
 Kvindernes hold
 Veteran

Eksterne henvisninger
 Haugesunds Avis – «Hockeyfeber»

Ishockeyklubber i Norge
Etableret i 2009
Haugesund
Trondheim Ishockeyklubb

Trondheim Black Panthers (grundlagt den 18. juni 1986 som Trondheim Ishockeyklubb, lukket 3. marts 2008) var en ishockey klub fra Trondheim, som spillede sine hjemmekampe i Leangen Ishall. Klubben blev grundlagt af en sammenslutning af de lokale andendivisionsklubber Astor og Strindheim. Tanken bag dette var at forene kræfterne i trøndersk ishockey. Holdet oplevede øjeblikkelig succes og rykkede op til den øverste division inden sæsonen 1987-88. Klubben har aldrig vundet det norske mesterskab, men har to ligamesterskaber i 1989 og 1992.

Etableret i 1986
Sport i Trondheim
Ishockeyklubber i Norge
Tidligere sportsklubber
Spektrum Flyers

Spektrum Flyers var en Norsk ishockey klub fra Oslo, der spillede i eliteserien. Klubben eksisterede fra 1994 til 1996. Spektrum Flyers var et samarbejde mellem Manglerud/Star og Furuset Ishockey. Manglerud Star lånte sin plads i eliteserien til Spektrum Flyers. Spektrum Flyers spillede deres hjemmekampe i Oslo Spektrum.

lidt historie 
Spektrum Flyers Klubben, der skulle være den nye store investering i hockey i Oslo, så dagens lys i 1994. Seniorholdene i MS og Furuset blev slået sammen og gav stærk økonomisk opbakning. Hjemmekampene skulle finde sted i storsalen Oslo Spektrum, deraf navnet på skabningen. Der var store planer for både dominans i norsk hockey og migration til udenlandske eller kommende multinationale ligaer. Det gik så godt, og klubben rejste sig kun på knæ, før den var forbi. De havde stærke hold og klarede sig godt i sport, men publikum dukkede ikke op. Da der ikke blev opnået nogen aftale om leje i Oslo Spektrum (klubben spillede også hjemmekampe i Manglerud, Jordal og Gjøvik), blev hele operationen flyttet til Bergen inden slutspillet i 1996. Derefter takkede MS dem for deres samarbejde, og da det var deres sted, de spillede. i Eliteserien måtte de starte igen i 1. division. Ligesom Bergen Flyers mistede de deres opbakning og tilbragte syv år med at vende tilbage til eliten. Et antal Storhamar-spillere fik en kamp i den røde og blå dragt. Det var i december '94, da et stærkt forstærket Flyers mødte Wayne Gretzkys rejsende All Star-hold.

Eksterne links 
 Side om klubbens historie

Etableret i 1994
Sport i Oslo
Ishockeyklubber i Norge
Tidligere sportsklubber
Viking Ishockeyklubb

Viking Ishockeyklubb er en tidligere norsk ishockeyklub fra Stavanger, som blev grundlagt i 1968. Viking spillede i alt 18 sæsoner i Eliteserien i ishockey til mænd. Viking Ishockeyklubb blev afviklet efter sæsonen 1996-1997.

Historie 
Da Stavanger Ishall blev afsluttet i 1968, blev klubben grundlagt. Stavanger som en olieby i de tidlige 70'ere havde et bredt internationalt netværk af kontakter, også imod
Nordamerika. Og vi taler om en tid her
hvor bredden af norsk hockey ikke var særlig bred,
og minimal indvandringskvote gjorde det eksotisk
selv når traditionstunge klubber i Østlandet bragte svenske spillere ind. Den første transatlantiske
profilen i Stavanger hockey var Craig Dunham,
oprindeligt bragt til byen af Stavanger Amerikanske Magne "Pete" Svela med det formål at spille for
Jarl. Svela var fra 1975 til 1978 Viking-træner og efter
hver var Viking-spillet for Dunham, og han står
booket med 36 point i 20 kampe for klubben.

Viking kæmpede mod klubben Siddis i 70'erne og rykkede op med Terry Fyck og Ron Pulak på holdet i 1977. Efter sæsonen 80/81 var det dog
satse frisk i Stavanger Ishall. Bernie Lynch er beskrevet
som en kontroversiel træner i "Vikings yearbooks", og
kom til Rogaland med trænerfaring fra Vålerenga Ishockey. Tog Viking bronze mod Bjørn «Botta» Skaare s Furuset i 1982. Richard David genskabte noget af den samme stemning med bronze i 1993. Vikingerne var for det meste middelhavssøfolk eller kæmpede i bunden. De var et typisk hjemmehold og den temmelig specielle atmosfære i Siddallen, hvor publikum blandt andet vandrede frit gennem udvisningskassen, Hjalp dem på den måde. Gode målmænd og fokus på transatlantisk karakteriserede også blues fra Stavanger. Før Viking sluttede i teknisk konkurs og blev lukket ned i 1996 og blev erstattet af foreningen Stavanger-Viking og senere genoprettet på baggrund af denne klub. De kom aldrig tilbage i den øverste division og blev passeret af nykommeren Stavanger Oilers på vejen.

Eksterne links 
 Side om klubbens historie

Etableret i 1968
Sport i Stavanger
Ishockeyklubber i Norge
Tidligere sportsklubber
Bjørn Skaare

Bjørn «Botta» Skaare (født 29. oktober 1958 i Oslo, død 21. juni 1989) var en norsk ishockey spiller. Han er kendt for at være den første nordmand, der blev udarbejdet af en klub i National Hockey League (NHL) og den første nordmand, der spillede et NHL-spil.

Han voksede op på Kalbakken i Groruddalen i Oslo. Skaare døde i en bilulykke i Kristinehamn i 1989.

Kluber 
 Furuset IF
 Färjestad
 Kansas City Red Wings (farmarlag)
 Detroit Red Wings (1 match)
 Klagenfurt
 Tulsa Oilers i "the Central Hockey League "
 Bergen/Djerv

Referencer

Eksterne links 

 
 }
 Norske NHL-poster
 Norskfødte spillere udarbejdet af NHL-hold

Ishockeyspillere fra Norge
Personer fra Oslo
Stavanger-Viking

Stavanger-Viking var en norsk ishockeyklub fra Stavanger. Stavanger-Viking spillede deres hjemmekampe i Stavanger Ishall.

Da Viking Ishockeyklubb gik konkurs i 1996, gik resterne ind i 1. divisionsklubben Stavanger og flettede navnene. Faktisk var det bare en fortsættelse af Viking under et nyt navn. De sluttede sig til Eliteserien i 1998 og med støtte fra den finske oliemillionær Hartti Kristola fik de nok forstærkninger til at spare plads. Imidlertid var investoren og klubben uklar om yderligere investering, og på deres egne ben havde de intet andet valg end at trække holdet tilbage fra den kommende sæson. Kristola startede på sin side sin egen klub, Stavanger Oilers. Stavanger-Viking blev afviklet efter sæsonen 2000-2001

Eksterne links 
 Side om klubbens historie

Etableret i 1996
Sport i Stavanger
Ishockeyklubber i Norge
Tidligere sportsklubber
Iskrigerne

Iskrigerne (2014-) er en norsk realityserie med 4 sæsoner og 64 episoder. Serien blev vist på TV 2 Danmark og er produceret af norsk TV 2. I ti måneder har et tv-hold fulgt hockeyholdet Vålerenga Ishockey i tykt og tyndt, både hjemme og på udebane. Serien blev optaget mellem sæson 2013/14 til 2016/17.

I efteråret 2014 startede realityserien Iskrigerne på norsk TV2, der fulgte Vålerenga i fire sæsoner. Serien hjalp meget for klubben, der oplevede en publikumsforøgelse på 26,2 procent og en 33,5 procent stigning i antallet af solgte billetter. Iskrigerne blev vist indtil 2017.

Nogle medvirkende 
 Martin Laumann Ylven
 Morten Ask
 Alexander Bonsaksen
 Cato Cocozza
 Brede Csiszar
 Erik Follestad Johansen
 Jan Tore Kjær
 Espen Knutsen
 Jonas Oppøyen
 Glenn Christer Jensen
 Roar Holmen
 Brendan Brooks
 Roy Johansen
 Eirik Salsten
 Tobias Lindström

Kilder

Eksterne linx 
 Serien hos Imdb

Vålerenga
Tv-programmer fra TV 2 Norge
Dokumentarfilm fra Norge
Morten Ask

Morten Ask (født 14. maj 1980 i Oslo) er en norsk tidligere ishockeyspiller, moderklubben er Vålerenga Ishockey. Han har spillet i USA, Finland og Sverige og har flere kampe på landsholdet. Hans far, Erik Ask, er en velkendt ishockeypersonlighed.

Før sæsonen 2005-2006 sluttede Ask sig til den finske klub SaiPa og blev den første norske ishockeyspiller i den finske liga Liiga. 

I sæsonen 2006/07 spillede han i Djurgården. Ask er en af de største spillere nogensinde for det norske landshold og har deltaget i 14 mesterskaber (WM, OL og OL-kvalifikation) på seniorniveau.

Eksterne links 
 

Ishockeyspillere fra Norge
Personer fra Oslo
Alexander Bonsaksen

Alexander Bonsaksen (født 24. januar 1987 i Oslo) er en norsk professionel ishockeyspiller. I sæsonen 2014/2015 er han tilbage i Vålerenga Ishockey efter flere sæsoner i Rögle BK i den svenske eliteserie. Han vendte tilbage til Vålerenga fra Rögle, efter at holdet blev forvist til Allsvenskan sæsonen 2012/2014. Han har også spillet for MoDo Hockey i Svensk Eliteserien. Bonsaksen er fra Ulven i Oslo og voksede op i Vålerenga Hockey sammen med Mats Zuccarello Aasen. Han fik sin professionelle debut i GET-ligaen i sæsonen 2005-06. Han spillede for Vålerenga indtil 2009.

Bonsaksen blev ført ud til Norges herrelandshold i ishockey i Vinter-OL 2010. Han har tidligere repræsenteret Norge i U-18 VM i 2005, Junior-VM i 2006 og 2007 og VM i ishockey i 2008 og 2009.

Bonsaksen er samboer med Silje Norendal.

Eksterne henvisninger 
 

Ishockeyspillere fra Norge
Personer fra Oslo
Deltagere for Norge ved vinter-OL 2010